
תכנית הכשרה לייעוץ רגשי בשילוב אומנויות
בשיתוף
[image: אגודת היועצים והמטפלים (ער)]
220 שעות לימוד

מבוא
רגשות משפיעים על האופן שבו אנו חווים ומפרשים את מאורעות החיים ועל דרכי ההתמודדות וההתנהגות שלנו. ייעוץ רגשי הוא תהליך מקצועי המאפשר לאדם לזהות רגשות, לתת להם מקום ולהבין את השפעתם על מחשבותיו, בחירותיו והתנהגותו. התהליך מסייע בהעמקת המודעות העצמית, בפיתוח יכולות לוויסות רגשי ובהתמודדות יעילה יותר עם קשיים, מצבי משבר ואתגרי החיים.
לצד השיח המילולי, השימוש באומנויות ובאמצעי ביטוי יצירתיים מאפשר גישה נוספת לעולמו הרגשי של האדם. צבע, ציור, חומר, דימוי, טקסט ואמצעים יצירתיים נוספים עשויים לאפשר ביטוי של חוויות, מחשבות ורגשות שלא תמיד קל לבטא במילים, ולהרחיב את אפשרויות ההתבוננות והעיבוד הרגשי.
ייעוץ רגשי בשילוב אומנויות מחבר בין השיח והעיבוד המילולי לבין ההתנסות והביטוי היצירתי. שילוב זה מאפשר תהליך חווייתי של התבוננות, ביטוי ועיבוד, המחבר בין היבטים רגשיים וקוגניטיביים ומרחיב את ארגז הכלים העומד לרשות היועצת.
התכנית משלבת ידע תיאורטי ומושגי יסוד מעולם הייעוץ והפסיכולוגיה לצד היכרות והתנסות בשפת האומנות ובמגוון אמצעי ביטוי בלתי־מילוליים. הלמידה משלבת ידע, התנסות חווייתית, תרגול מיומנויות ועבודה מעשית מודרכת.



מטרות התכנית
מטרת התכנית היא להקנות ידע, כלים ומיומנויות לקיום תהליכי ייעוץ רגשי בשילוב אומנויות, תוך חיבור בין ידע תיאורטי, התנסות חווייתית ועבודה מעשית מודרכת. 
התכנית מכשירה לשימוש בכלים יצירתיים ואומנותיים במסגרת ייעוץ רגשי, בהתאם להכשרתה המקצועית הקודמת של כל משתתפת. התכנית אינה מקנה הסמכה כפסיכותרפיסטית או כמטפלת באמנות. 

התכנית נועדה:
להקנות ידע ומושגי יסוד בייעוץ רגשי ובהבנת תהליכים רגשיים ובין־אישיים.
לפתח מיומנויות ליצירת קשר מקצועי, ברית ייעוצית ומרחב בטוח ומכיל.
להקנות כלים לשילוב אומנויות ואמצעי ביטוי יצירתיים בתהליך הייעוץ, ולהתאימם לצרכים ולמטרות של התהליך.
להקנות ידע וכלים לעבודה עם מגוון קשיים ומצבים רגשיים ועם אוכלוסיות שונות.
לפתח יכולת להתבונן בתהליכים המתרחשים במסגרת הקשר המקצועי ולשלב בין ההתנסות היצירתית לבין עיבוד רגשי ומילולי.
להקנות עקרונות של עבודה מקצועית ואתית, הכרת גבולות התפקיד וזיהוי מצבים המחייבים הפניה לגורמי טיפול מתאימים.
לאפשר התנסות מעשית מלווה בהדרכה קבוצתית, לצורך יישום ואינטגרציה של הידע והמיומנויות הנלמדים.

קהל היעד
הקבלה לקורס מותנית בעמידה באחת מהדרישות הבאות:
· בעלות תואר ראשון. עדיפות תינתן לבעלות תואר בתחומי החינוך והחברה.
· בעלות תעודת הוראה עם ותק וניסיון של 3 שנים לפחות
· בוגרות לימודי תעודה בתחומי ההנחיה והייעוץ ממוסדות מוכרים (לימודי חוץ, לימודי המשך, מוסדות מוכרים ע"י משרד החינוך ו/או אגודות מקצועיות
· התכנית מבוססת על ידע קודם בקורסי מבוא: מבוא לפסיכולוגיה, פסיכולוגיה התפתחותית, פסיכופתולוגיה.


נושאי הלימוד
אבני היסוד בייעוץ הרגשי
מושגי יסוד בייעוץ ובתהליכים רגשיים; בניית ברית מקצועית; סטינג ומרחב מכיל; אינטייק ומפגש ראשון; פתיחה וסיום של תהליך; המשולש הטיפולי והמרחב הפוטנציאלי; העברה והעברה נגדית; השלכה והזדהות השלכתית; התנגדויות ודפוסים העולים בקשר המקצועי; כללי אתיקה וגבולות מקצועיים. 

שילוב אומנויות בתהליך הייעוץ – תיאוריה ומעשה
היכרות עם התפתחות התרפיה באומנות ועם משמעותה של השפה הבלתי־מילולית; מדרג חומרים והתאמתם לתהליך; עבודה בציור, חימר ותלת־ממד, חומרים נוזליים, קולאז', מנדלות, טקסטורות וחומרים טבעיים; אובייקט מעבר; קלפים; ציור משותף ודיאלוג באמצעות יצירה; שילוב מדיה דיגיטלית ואומנות עכשווית. 

ציור וכלים השלכתיים
ציורי משפחה; ציורי עץ; שלבי התפתחות ציורי ילדים; טכניקות השלכתיות; זיהוי מצוקות וסימני אזהרה באמצעות ציורים וביטויים יצירתיים.  

ויסות רגשי והתמודדות עם קשיים רגשיים
דימוי עצמי; ויסות רגשי ומנגנוני הרגעה עצמית; מנגנוני חרדה והתמודדות עם חרדה; קשב וריכוז ושימוש בחומרי אומנות; עבודה עם אימפולסיביות וחיזוק תפקודים ניהוליים. 

טראומה, פגיעה ומצבי סיכון
הבנת תהליכי טראומה; טראומה בחדר הייעוץ; מודל מעש"ה וגשר מאח"ד; טראומה הנרשמת בגוף והגוף כזירת הטראומה והריפוי; שילוב אומנות בעבודה עם טראומה; פגיעות מיניות; אלימות במשפחה; ילדים עדים לאלימות ודיווח לגורמי סיוע.  


עבודה עם ילדים, מתבגרים והורים
עבודה בדיאדה הורה–ילד; הדרכת הורים בשילוב כלים חזותיים; תקשורת מקרבת; עבודה עם מתבגרים סביב גיבוש זהות, עצמאות וביטוי אישי; התנגדויות, תוקפנות והתנהגויות סיכון בקרב בני נוער. 

תהליכים קבוצתיים והתפתחות מקצועית
דינמיקה קבוצתית; עבודה באמצעות ציור משותף ודיאלוג קבוצתי; הדרכה קבוצתית וניתוח תיאורי מקרה; גיבוש זהות מקצועית; עבודה מול צוותים מקצועיים; תכנון ובניית סטודיו; ניהול קליניקה ותהליכי פרידה וסיום.

משך התכנית
התכנית כוללת 36 מפגשים, אחת לשבוע למשך 5 שעות אקדמיות כל אחד + 40 שעות התנסות, קריאה מודרכת וביצוע מטלות. סה"כ 220 שעות לימוד. 
המפגשים יתקיימו בימי שלישי בין השעות 16.30-20.45

סגל מקצועי
קרן גודלבסקי MA,מטפלת באומנות, מטפלת בילדים ובני נוער, מומחית לטיפול במצבי טראומה ומשבר
אורית ג'ושוע, MA בליותרפיסטית, טיפול בדמיון מודרך, התמחות בפגיעות ובטראומה
מיכל ליברמן MA, יועצת חינוכית, מטפלת CBT 
בתכנית ישולבו מרצים אורחים נוספים. 

חובות התכנית:
השתתפות (80% נוכחות חובה) בדיונים, בשיח ובהתנסות באומנויות.
בחינה מסכמת (שאלון רב ברירתי) 
קריאת מאמרים – רשימה תמסר בנפרד. 
הצגת מקרה בשיעורי ההדרכה הקבוצתית.
*האחריות למקרי ההדרכה באחריות המשתתפות בלבד. 

[bookmark: _GoBack]עלות התכנית: 9700 ₪. + 350 ₪ דמי רישום.
ניתן לחלק ולפרוס לתשלומים: עד 10 תשלומים בשיקים, עד 12 תשלומים בכרטיס אשראי. 
דמי הרישום אינם מוחזרים במקרה של ביטול לימודים. 


לפרטים נוספים והרשמה:
02-6321612  rishum@ynrcollege.org

